Andrius Skerla

**Andrius Skerla** (g. 1977 m. balandžio 29 d.) – buvęs Lietuvos futbolininkas, treneris. Kitados buvo vienas pagrindinių Lietuvos nacionalinės rinktinės gynėjų, daugiausiai varžybų už Lietuvos rinktinę sužaidęs žaidėjas (iki 2020 m.). Dėl kibios žaidėjo gynybos pramintas „Voru“.

## Žaidėjo karjera

Karjeros pradžia prasidėjo FK Žalgiris ekipoje.

2000 m. birželio pabaigoje persikėlė iš Olandijos į Škotijos Dunfermline Athletic FC klubą, su kuriuo pasirašė trejų metų kontraktą. 2002 m. vasario viduryje pratęsė kontraktą su Škotijos klubu dar trejiems metams. 2005 m. rugpjūčio pabaigoje persikėlė į Rusijos Tomsko „Tom“ klubą, norėdamas žaisti arčiau savo namų.

2007 m. pasirašė 2 metų kontraktą su „Vėtros“ klubu, tačiau jau birželio pabaigoje pasirodė gandų, kad A. Skerla gali išvykti į užsienį.

2007 m. rugpjūčio pabaigoje gandai pasitvirtino, nes žaidėjo kontraktą perpirko lenkų Kielcų „Koronos“ klubas ir sudarė naują vienerių metų kontraktą su A. Skerla.

2008 m. perėjo į Jagiellonia Białystok.

2012 m. kovo pradžioje pasirašė sutartį su Vilniaus „Žalgirio“ klubu.

## Trenerio karjera
* 2017–2019: Lietuvos U-21 rinktinės trenerio asistentas;
* 2020 m. įgijo UEFA PRO trenerio licenciją.
* 2020: Lietuvos nacionalinės rinktinės trenerio asistentas;
* 2020: Lietuvos jaunimo U-15 rinktinės vyr. treneris;
* nuo 2021: FC Hegelmann vyr. treneris.

### FK Žalgiris
2014 m. sausio pradžioje baigė karjerą ir tapo VMFD „Žalgiris“ vyr. trenerio asistentu.

2016 m. paskirtas „Žalgirio“ dublerių vyriausiuoju treneriu.

### Lietuvos U-21 rinktinė
Nuo 2017 m. buvo Lietuvos futbolo jaunimo iki 21 metų rinktinės trenerio asistentu.

### FC Hegelmann
2021 m. tapo A lygos debiutantų FC Hegelmann Litauen vyr. treneriu.

2022 m. gruodžio mėn. pasirašyta trejų metų sutartis, galiojanti iki 2025 m. sezono pabaigos, su Kauno rajono „Hegelmann“ klubu.

2024 m. sezone „Hegelmann“ klubas iškovojo antrą vietą A lygoje.

2025 m. lapkričio 21 d. oficialiai pranešta, kad Skerla palieka klubą.

### Lietuvos U-21 rinktinė
2026 m. sausio 8 d. paskelbta, kad tapo Lietuvos U-21 rinktinės vyr. treneriu.

## Įvarčiai rinktinėje
* Rinktinės sudėtyje yra įmušęs įvartį į Farerų salų rinktinės vartus.
* 2011 m. spalio 11 d. po rungtynių su Čekija baigė karjerą nacionalinėje rinktinėje.

## Pasiekimai
; su FK Žalgiris Vilnius
* **[[A_Lyga|A lygos čempionas]]**: 2013 m.
* **[[Lietuvos futbolo taurė|Lietuvos taurės laimėtojas]]**: 1996–1997 m., 2011–2012 m., 2012–2013 m.
* **[[LFF supertaurė|LFF Supertaurės laimėtojas]]**: 2013 m.

; su PSV Eindhoven
* **[[Eredivisie|Eredivisie čempionas]]**: 1999 m.
 
; su Balstogės „Jagiellonia“
* **[[Lenkijos futbolo taurė|Lenkijos futbolo taurės laimėtojas]]**: 2010 m.
* **[[Lenkijos futbolo supertaurė|Lenkijos futbolo supertaurės laimėtojas]]: 2010 m.

; Asmeniniai įvertinimai
* **Geriausias A lygos treneris''': 2024 m.
* Geriausias 2021 m. gegužės mėn. treneris.
* Geriausias 2023 m. liepos mėnesio treneris.
* Geriausias 2024 m. gegužės mėnesio treneris.
* Geriausias 2024 m. liepos mėnesio treneris.

## Išnašos

## Nuorodos
* Soccerway
* transfermarkt.com
* Andrius Skerla – 90minut.pl
* Andrius Skerla – jagiellonia.neostrada.pl (archyvuota)
* Footballdatabase.com